《经墓兴感诗》
南北朝·高延宗

夜台长自寂，泉门无复明。独有鱼山树，郁郁向西倾。

睹物令人感，目极使魂惊。望碑遥堕泪，轼墓转伤情。

轩丘终见毁，千秋空建名。

作者简介：（?—577）北齐宗室。高澄第五子。封安德王。幼为高洋(文宣帝)所养。为定州刺史，骄纵不法。孝昭帝、武成帝皆使挞之，杀其昵近九人，自此深自改悔。后主(高纬)武平七年，平阳之役，力御周师有功，为并州刺史，总山西兵事。后主奔邺，延宗在晋阳即位，改元德昌。周军还攻晋阳，即位仅二日即被擒。旋为周武帝所杀。